Publication: Magyar Közlöny
Issue: MK-1998-92 (Year: 1998, Number: 92)
Era: 1990-2004
Section: alkotmányjogi panasz megfelel-e az Alkotmánybíróságról szóló 1989. évi XXXII. törvény (a továbbiakban:
Paragraph Index: 356

(1) bekezdés c) pont]. A Be.-ben több garanciális rendelkezés is biztosítja, hogy büntetőügyben a hatóság tagjaként ne járjon el olyan személy, akivel szemben az említettek közül valamilyen kizárási ok áll fenn. Maga az eljáró hatóság is köteles erről gondoskodni, és az eljárást hivatalból kezdeményezni [36. § (1) bekezdés]. Az eljáró hatóság tagját a törvény kötelezi arra, hogy ha vele szemben kizárási ok áll fenn azt haladéktalanul bejelentse. Ennek elmulasztásáért személy szerint anyagi és fegyelmi felelősséggel tartozik [36. § (2) bekezdés]. Ezáltal a szabályozás elsősorban az eljáró hatóság vagy a hatóság tagjának kötelezésével (és ennek elmulasztása esetén a felelősségre vonás kilátásba helyezésével) biztosítani kívánja a pártatlan, elfogulatlan, tisztességes eljárást, az ügy tárgyilagos megítélését. A kizárási ok bejelentése után az ügy további elintézésében való részvételt a Be. aszerint különbözteti meg, hogy az eljáró hatóság tagja maga jelentette-e be, vagy sem (a kizárási okot bejelentheti az ügyész, a terhelt, a védő, a sértett és a sértett képviselője is [36. § (3) bekezdés]. Ha önmagával szemben tesz bejelentést, a bejelentés elintézéséig eleve nem járhat el [37. § (1) bekezdés]. Ha nem maga jelentette be, akkor eljárhat — ami az eljárás ésszerű határidőn belül való befejezését szolgálja —, de mind a nyomozó hatóság, mind az ügyész csak korlátozott eljárási jogosítványokkal élhet [38. § (2) bekezdés, 39. § (2) bekezdés]. A tisztességes eljáráshoz való jog [Alkotmány 57. §

Source: https://magyarkozlony.hu/hivatalos-lapok/ac56d23989951efec19b0c1fc1a1eb529ed59803/dokumentumok/c7a43d530b31dfc73216dae78c1588e8c12354d4/letoltes